***The Scent*** ( Hangul: 간통을 기다리는 남자code: ko is deprecated ; RR: **Gantongeul Gidarineun Namja**; MR: **Kant'ongŭl Kidarinŭn Namcha**; bermaksud "Lelaki yang Menunggu Perzinaan"; juga dipendekkan ke Hangul: 간기남code: ko is deprecated ; RR: **Gan-gi-nam**) adalah sebuah filem komedi-thriller dari Korea Selatan pada tahun 2012 yang dibintangi oleh Park Hee-soon dan Park Si-yeon.  

Kang Seon-woo adalah seorang detektif yang pakar dalam kes perzinaan. Suatu hari, beliau menyiasat satu tempat kejadian hanya untuk menemui dua mayat. Satu-satunya saksi ialah Kim Soo-jin, isteri kepada orang yang mati. Seon-woo secara tidak sengaja menjadi suspek utama dan berjuang untuk membuktikan dirinya tidak bersalah.

Plot
----

Selama dua tahun kebelakangan ini, sementara digantung kerja kerana mempunyai hubungan sulit dengan isteri ketua polis, detektif Kang Seon-woo (Park Hee-soon), telah mengendalikan sebuah agensi penyiasat persendirian yang mengkhusus dalam kes-kes perzinaan dan hubungan sulit. Beliau juga disaman kerana diceraikan oleh isterinya, Hye-young (Cha Soo-yeon). Beberapa hari sebelum menyambung pekerjaan lamanya, Seon-woo menerima kes dari seorang wanita, Kim Soo-jin (Yoon Jae), yang memakai minyak wangi yang sangat memikat. Beliau mengatakan suaminya, seorang jutawan kasino bernama Nam Yeong-gil (Jo Won-hee), sedang berhubungan sulit dengan wanita lain di sebuah hotel cinta di Gapyeong, Provinsi Gyeonggi, di luar Seoul. Seon-woo menempah bilik bersebelahan dengan Nam Yeong-gil di hotel yang tidak mempunyai pengurus dan bertemu dengan Soo-jin. Daripada mengejutkan Yeong-gil dan hubungan sulitnya, Soo-jin mengajak Seon-woo untuk minum dan menggoda beliau. Keesokan paginya, Seon-woo bangun di sebelah mayat Soo-jin, dan di bilik sebelah mendapati Yeong-gil juga mati. Wanita yang berhubungan sulit dengan Yeong-gil juga bernama Kim Soo-jin (Park Si-yeon) dan menyatakan Yeong-gil adalah suaminya. Bersama dengan pembantunya yang bodoh, bekas penipu Gi-poong (Lee Kwang-soo), Seon-woo membersihkan tempat kejadian dan menguburkan mayat-mayat tersebut, menyedari beliau telah difitnah untuk pembunuhan. Menyambung tugasnya di Balai Polis Jonggu, Seon-woo menyiasat kes itu bersama dengan dua rakannya: Seo (Kim Jung-tae) yang keras kepala dan tidak menyukainya, dan Han Gil-ro yang ramah (Joo Sang-wook), yang mengagumi beliau. Seon-woo telah memperhatikan bahawa Soo-jin (Park Si-yeon) memakai minyak wangi yang sama dengan Soo-jin yang sudah mati, dan beliau mengakui beliau mahu meminta cerai dari suaminya, yang selalu memukulnya. Seon-woo kemudian menyoal siasat teman lelaki Soo-jin yang mati, pelatih gimnasium Lee Jin-guk (Kim Yun-seong), namun petunjuk tersebut tidak memberangsangkan. Pegawai Seo yang amat terperinci membawa lebih banyak bukti yang akhirnya dapat menyebabkan Seon-woo terlibat dalam pembunuhan itu, Seon-woo mendapati dirinya jatuh hati pada Soo-jin dan berlumba untuk menyelesaikan misteri itu.

Barisan Pelakon
---------------

* Park Hee-soon sebagai Kang Seon-woo
* Park Si-yeon sebagai Kim Soo-jin
* Joo Sang-wook sebagai Detektif Han Gil-ro
* Kim Jung-tae sebagai Detektif Seo
* Lee Han-wi - Ketua detektif Sa
* Lee Kwang-soo sebagai Gi-poong
* Cha Soo-yeon sebagai Hye-young
* Kim Yun-seong sebagai Lee Jin-guk
* Jo Won-hee sebagai Nam Yeong-gil
* Yoon Jae sebagai Kim Soo-jin yang lain
* Kim Gyeong-ryong sebagai Presiden persatuan kejiranan Yangpyeong
* Jeong Hyeong-seok sebagai ketua pemeriksa di tribunal
* Shin Hyeon-tak sebagai lelaki lumpur
* Lydia Park sebagai ketua pemeriksa di tribunal
* Jeon Soo-kyung sebagai pengurus restoran Cina
* Jang Hang-jun sebagai Bos restoran Cina
* Kim Jeong-hak sebagai pegawai forensik

Pecah panggung
--------------

Walaupun mendapat sambutan yang agak negatif dari pengkritik filem, filem ini menunjukkan prestasi yang sangat baik dari segi pecah panggung. Secara keseluruhan filem ini terjual 1,246,185 kemasukan seluruh negara,  dengan kejayaan filem ini disebabkan oleh banyaknya adegan bogel Park Si-yeon.

Rujukan
-------

1. ↑  "The Scent". *Box Office Mojo*. Retrieved 2012-10-14.
2. ↑  Suk, Monica (23 February 2012). "Park Si-yeon, Park Hee-soon's film to premiere in April". *10Asia*. Dicapai pada 2012-11-18.
3. ↑  Hong, Lucia (28 July 2011). "Park Si-yeon to make comeback to big screen". *10Asia*. Dicapai pada 2012-11-18.
4. ↑  "The Scent (2012)". *The Chosun Ilbo*. 13 April 2012. Dicapai pada 2012-11-18.
5. ↑  Elley, Derek (24 August 2012). "The Scent". *Film Business Asia*. Diarkibkan daripada yang asal pada 26 August 2012. Dicapai pada 2012-11-18.
6. ↑  Paquet, Darcy (30 May 2012). "Box office, April 1-30". *Korean Film Biz Zone*. Retrieved 2012-11-18.
7. ↑  "Korean Box Office". *Hancinema*. Retrieved 2012-11-18.
8. ↑  "Korean Movies Get Racier to Fend off Hollywood". *The Chosun Ilbo*. 15 May 2012. Dicapai pada 2012-11-18.
9. ↑  "*Man Waiting for Adultery* Park Siyeon mentioned about the bed scene". *StarN News*. 4 April 2012. Dicapai pada 2012-11-18.

Pautan luaran
-------------

* Tapak web rasmi (dalam bahasa Korea)
* *The Scent*  di Pangkalan Data Filem Internet (IMDb)
* *The Scent* di Pangkalan Data Filem Korea
* *The Scent* di HanCinema